Lilies of the Field (film)
Lillies of the Field () je američki crno-bijeli igrani film snimljen 1963. godine u režiji Ralpha Nelsona. Po žanru je mješavina drame i komedije, a predstavlja adaptaciju istoimenog romana Williama Edmunda Barretta. Radnja se događa na američkog Jugozapadu gdje grupa katoličkih redovnica nedavno doseljenih iz Evrope pokušava sagraditi kapelicu u pustinji. Protagonist, koga tumači Sidney Poitier je lutajući crni radnik koji je unajmljen da im pomogne, te koji postepeno kod njih, ali i lokalnog stanovništva, prevladava rasističke predrasude. Lillies of the Field je snimljen sa niskim budžetom i premijerno je prikazan na Berlinskom filmskom festivalu. Njegova američka distribucija je, pak, koincidirala sa vrhuncem društvenih previranja vezanih uz pokret za građanska prava američkih crnaca. Zbog aktualne teme je postigao komercijalni uspjeh, ali i niz prestižnih nagrada, od kojih je najvažniji Oscar za najboljeg glumca. Njegovim osvajanjem je Sidney Poitier postao prvi crni glumac koji je uspio osvojiti to priznanje (a što će uspjeti ponoviti tek Denzel Washington sa filmom Training Day nepune četiri decenije kasnije).

Lillies of the Field je 1970. adaptiran u teatarski mjuzikl pod naslovom Look to the Lillies. Godine 1978. je snimljen nastavak u obliku TV-filma Christmas Lillies of the Field gdje je glavni lik tumačio Billy Dee Williams.

Uloge
 Sidney Poitier – Homer Smith
 Lilia Skala – Majka Maria
 Lisa Mann – Sestra Gertrude
 Isa Crino – Sestra Agnes
 Francesca Jarvis – Sestra Albertine
 Pamela Branch – Sestra Elizabeth
 Stanley Adams – Juan
 Dan Frazer – Otac Murphy
 Jester Hairston - (nenaveden na špici) posuđuje glas za Homera Smitha prilikom pjevanja

Izvori

Vanjske veze

Američki filmovi
Dramski filmovi
Authority control 2